شەفەق
نیوز/ وەڕێەوبەرایەتی پۆلیس پارێزگای هەڵەبجە، ئمڕوو پەنجشەممە، راگەیان ئەو زاڕووە
ک وەرجە چەن رووژیگ لە قەزای فەلوجە لە پارێزگای ئەنبار رفیا، ک دویای ئەوە لە سەیرانگای
ئەحمەد ئاوا پەیا کریا، دریا دەس باوگی، هەنای رەسیە هەرێم کوردستان.
رائد
بەرزان عوسمان محمد قسەکەر وەڕیەوبەرایەتیەگە لە کۆنگرەیگ رووژنامەوانی وت: یە چەن
رووژیگە خەوەر پەیاکردن ئەو زاڕووە لە سەیرانگای ئەحمەد ئاوا بڵاو بویە،  و لە راسی ئی مناڵە داڵگی وەگەرد پیاویگتر لە قەزای
فەلوجە بردنەسەی ئەو شوینە، تا پویل لە باوگەگەی بوەن، باوجی دویای ئەوە واز لە مناڵەگە
هاوردنە و مەرقەزی کردنە.
وتیش:
دویای رەسین ئاگاداری، پۆلیس ئەو مناڵە پەیا کرد، و توەنست وە ماوەی کوڵیگ توومەتبارەیل
دەسگیر بکەێد، ودیاری کرد ک دویای ئاگادارکردن باوگ مناڵەگە، هەر وەو شەوە رەسیە هەرێم
کوردستان، و ئمڕوو کوڕەگەی دریا دەسی.
رائد
عوسمان وتیش: داڵگ مناڵەگە وەئاشکرا وت گرفتەیلیگ خیزانی دیرێد، وەلی هەنای شویەگەی
هات، واز لە سکاڵای لەبان ژنەگە هاورد، وتیش: ئیسە سکاڵا تەنیا لەبان ئەو پیاوە توومار
کریایە ک وەگەرد ژنەگە بویە.
